section_heading: Etimologija toponima
paragraph_text: Yogyakarta je dobila ime po indijskom gradu Ayodhya, rodnom mjestu heroja Rame iz epa o Ramajani. Od sanskrtskog अयोध्या (ayodhyā, „Ayodhya“, doslovno „neosvojiva citadela“) + कृत (kṛta, „gotovo, ostvareno“) do javanskog ꦔꦪꦺꦴꦒꦾꦏꦂꦠ (ngayogyakarta). Yogya znači "prikladan; sposoban; podesan", a karta znači "uspješan; napredan". Dakle, značenje toponima Yogyakarta je "grad koji je sposoban za napredak". U prepisci iz kolonijalnog perioda, grad se često pisao javanskim pismom kao ꦔꦪꦺꦴꦒꦾꦏꦂꦠ, a čitao se kao <ŋɑːjɒɡjəˈkɑːrtə> s dodanim prefiksom <nga->. U tadašnjem pravopisu vlastito se ime pisalo latinskom abecedom kao "Jogjakarta". Kako se pravopis indonezijskog jezika mijenjao, tako se suglasnik < j > počeo pisati kao < y >, a suglasnik < dʒ > kao < j >. Međutim, prema suvremenoj indonezijskoj ortografiji osobna i zemljopisna imena smiju se pisati prema izvornom pravopisu. Dakle, ime grada se nastavilo pisati u obliku "Yogyakarta", što odgovara izvornom izgovoru i pravopisu javanskog jezika, ali i "Jogjakarta", što odgovara starom nizozemskom pravopisu i odražava danas popularni izgovor, ali se znatno razlikuje od izvorne Ayodhya etimologije. U suvremenim dokumentima nailazimo na oba imena: "Yogyakarta" kao i "Jogjakarta".